双调・雁儿落过得胜令送别
作者：刘时中
朝代：元

paragraphs: 和风闹燕莺，丽日明桃杏。
长江一线平，暮雨千山静。
载酒送君行，折柳系离情。
梦里思梁苑，花时别渭城。
长亭，咫尺人孤另；愁听，阳关第四声。
东山仰谢安，秋水思张翰。
长沙屈贾谊，落日悲王粲。
坐上酒初残，灯下剑空弹。
马援标铜柱，班超指玉关。
遥看，明月钱塘岸；云间，山头更有山。
题和靖墓西湖避世乖，东阁偿诗债。
遨游天地间，放浪江湖外。
读易坐书斋，策杖步苍苔。
酒饮方拚醉，诗成且放杯。
渐渐梅开，独立黄昏待。
暗暗香来，清闲处土宅。
套数。